Z A P I S N I K

**38.** sjednice Školskog odbora Gimnazije „Matija Mesić“ održane **4. ožujka 2021.** godines početkom u **12,00**  sati u zgradi Gimnazije.

Prisutni:

Jasna Bošković, Jasmina Beljan, Anita Holub, Danijela Zekušić, Anita Štivić

Ostali nazočni: tajnica Gorana Lavrenčić, knjižničarka Sandra Blažević, v.d. ravnatelja Ines Martinović

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 37. sjednice Školskog odbora

2. Davanje prethodne suglasnosti na prijedlog v. d. ravnatelja o odabiru kandidata za

zasnivanje radnog odnosa po raspisanom natječaju

3. Donošenje odluke o izmjenama Godišnjeg plana i programa Gimnazije „Matija Mesić“,

Slavonski Brod

4. Suglasnost za otpis knjižne građe

5. Donošenje Pravilnika o stjecanju i korištenju vlastitih prihoda

6. Razno

Predloženi dnevni red jednoglasno je prihvaćen.

**Ad 1.**

Na zapisnik 38. sjednice Školskog odbora nije bilo prigovorila te je zapisnik jednoglasno usvojen.

**Ad 2.**

Škola je 9. veljače 2021. raspisala natječaj za

**- nastavnik matematike -** 1 izvršitelj/ica na određeno vrijeme, zamjena za radnicu, s nepunim radnim vremenom **18 sati** nastave tjedno

**- nastavnik informatike -** 1 izvršitelj/ica na određeno vrijeme do povratka radnice na rad s punim radnim vremenom

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 16.veljače 2021. godine. Na natječaj je pristigla po jedna prijava. Obje zadovoljavaju sve uvjete natječaja. Na razgovor su pozvani kandidati Sanja Pešorda i Zoran Četković.

Vršiteljica dužnosti ravnatelj predlaže Sanju Pešorda, magistru matematike i Zorana Četkovića, stručnog specijalista inžinjera informacijskih tehnologija.

Nakon obrazloženja vršiteljice dužnosti ravnatelja i kraće rasprave jednoglasno su donesene sljedeće odluke:

ODLUKA

Daje se suglasnost na odluku vršitelja dužnosti ravnatelja o zasnivanju radnog odnosa s izabranom kandidatkinjom Sanjom Pešorda na određeno vrijeme s nepunim radnim vremenom 18 sati nastave tjedno, a sukladno raspisanom natječaju.

ODLUKA

Daje se suglasnost na odluku vršitelja dužnosti ravnatelja o zasnivanju radnog odnosa s izabranim kandidatom Zoranom Četkovićem na određeno vrijeme s nepunim radnim vremenom, a sukladno raspisanom natječaju.

Početak rada po ovim ugovorima je 8. ožujak 2021. godine.

**Ad 3.**

Donošenje odluke o izmjenama Godišnjeg plana i programa Gimnazije „Matija Mesić“,

Slavonski Brod

V.d. ravnatelja Ines Martinović je obrazložila najavljenu 2. izmjenu Godišnjeg plana i programa koji je morao prethoditi izmjenama Procedura. Izmjenjen je program rada administrativnog osoblja koji se nalazi u prilogu.

Ad **4.**

Suglasnost za otpis knjižne građe.

Knjižničarka Sandra Blažević obrazložila je razloge otpisa 393 knjige u vrijednosti 2667,8 kuna koje je uslijedilo nakon Odluke za provedbu revizije i otpis od 21.3.2019. koja je provedena 25.2.2021. (zbog duže odsutnosti knjižničarke Sandre Blažević) s povjerenstvom u sastavu: Sandra Blažević, Marina Cvijić, Tomislav Đurić.

Članovi Školskog odbora jednoglasno su dali suglasnost za taj otpis.

**Ad 5.**

Donošenje Pravilnika o stjecanju i korištenju vlastitih prihoda

V.d. ravnatelja Ines Martinović i tajnica Gorana Lavrenčić obrazložile su Pravilnik koji su članovi Školskog odbora dobili u privitku. Školski odbor jednoglasno je donio Pravilnik o stjecanju i korištenju vlastitih prihoda.

**Ad 6.**

Predsjednica školskog odbora zamolila je članove istog da joj iznesu svoja mišljenja o ideji da se uvede tradicija nagrađivanja učenika generacije nagradom koja bi nosila ime profesora Zlatka Markovinovića. Svi su se složili da je to dobra ideja i da će se raspitati kako je to najbolje ozakoniti i uvesti u školsku tradiciju-

Sjednica završena u 12,45 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.